Републичка дирекција за имовину Републике Србије је на основу члана 12. Уредбе о поступању са одређеним стварима у државној својини («Сл. Гласник РС», бр. 98/10 и 51/11) дала Oпштини Кладово, на привремено коришћење, чување и управљање имовину у јавној својини Републике Србије, стечену у државну својину на основу одредби чл. 154. Закона о стечају („Сл. Гласник РС“, бр. 104/09), од стечајног дужника А.Д. Рибарско газдинство „Ђердап“, о чему је, између Републике Србије – Републичке дирекције за имовину Републике Србије и Oпштине Кладово закључен Уговор број: 464-146/2012 од 28.09.2012. године и Анекс уговора број: 464-50/2014 од 28.04.2014. године. У складу са чланом 3.наведеног Уговора Општина Кладово о свом трошку чува предметне непокретности до одређивања крајњег корисника уз могућност да исте да на употребу другом органу, организацији или другом кориснику, уз накнаду, о чему је дужна да обавести Дирекцију. Општина Кладово је на име накнаде за чување предметне непокретности у 2013. години из буџета утрошила укупно 2.167,200,00 ( двамилионастошездесетседамхиљададвеста динара) с тим што ће и у наредном периоду у случају да исту не уступи на привремено коришћење, чување и одржавање имати трошкове и ако имовину ни у које сврхе не користи.
На основу свега напред наведеног Општинско веће Oпштине Кладово на седници одржаној дана 08.06.2017. год. расписује: 
О Г Л А С

за давање на привремено коришћење, чување и одржавање непокретности
у јавној својини Републике Србије путем јавног надметања
I
Предмет давања на привремено коришћење, чување и одржавање су непокретности у јавној својини Републике Србије, стечене на основу одредаба члана. 154. Закона о стечају („Сл. гласник РС“, бр. 104/09) од стечајног дужника А.Д. Рибарско газдинство „Ђердап“, које се налазе у КО Мала Врбица,  а коју чине:
· Кп.бр. 92/1, земљиште под зградом-објектом површине од 0.02,13 ха, земљиште под зградом-објектом површине од 0.03,99 ха, земљиште под зградом-објектом површине од 0.02,98 ха, земљиште под зградом – објектом површине од 0.00,96 ха, земљиште под зградом-објектом површине од 0.00,70 ха, земљиште под зградом-објектом површине од 0.00,52 ха, земљиште под делом зграде у површини од 0.01,50 ха, пашњак 2. класе површине од 3.75,87 ха,  земљиште у грађевинском подручју укупне површине од 3.86,65 ха уписано у листу непокретности број 813 КО Мала Врбица

Са постојећим следећим објектима:

  -   УПРАВНА ЗГРАДА РИБАРСТВА – спратности П+1, површине 213м²;

- МОНТАЖНО-ДЕМОНТАЖНА ХАЛА 1  -  спратности П+0, површине 399м²;

        -   ЗГРАДА ХЛАДЊАЧЕ –спратности П+1, габаритне димензије 19,50 x 13,10м;

         -  ОБЈЕКАТ ПУШНИЦЕ- спратности П+0, димензије 9,00 x 1,50м;

   -  ГАРАЖА СА РАДИОНИЦОМ ЗА МОТОРНА ВОЗИЛА И

 СТОЛАРСКОМ РАДИОНИЦОМ – спратности П+0, димензије 39,10 x 13,50м;

     - МОНТАЖНО-ДЕМОНТАЖНА ХАЛА 2 (ПЛАСТЕНИК) – спратности П+0, димензије 60,00 x 12,16м;
      - МОНТАЖНО-ДЕМОНТАЖНА ХАЛА 3 (ПЛАСТЕНИК)  –  спратности    П+0, димензије 36,65 x 15,60м;
     -  ЗГРАДА РЕСТОРАНА СА МАГАЦИНОМ – спратности П+0, димензије 27,00 x 12,00м;

     -   АГРЕГАТСКО ПОСТРОЈЕЊЕ - спратности П+0, димензије 6,10 x 4,50м;
II
 Земљиште и објекти из тачке 1.овог  Огласа дају се на привремено коришћење, чување и одржавање до одређивања крајњег корисника у складу са чланом 3. Уговора број: 464-146/2012 од 28.09.2012. године.
III
Почетна цена  за давања на привремено коришћење, чување и одржавање непокретности из члана 1. у поступку јавног надметања износи 100.000,00 динара за период од годину дана.
Уговором се може предвидети да се утврђена цена земљишта и објеката исплаћује на месечном нивоу.
IV
Право пријаве на оглас имају правна лица која су регистрована за обављање делатности слатководног риболова (шифра 0312) и слатководне аквакултуре (шифра 0322).

Учесник јавног надметања је дужан да уплати депозит од 40% који износи 40.000,00 динара на  депозитни рачун Општине Кладово број 840-1100804-81.
Уредна и потпуна писана пријава, између осталог, мора да садржи све податке о подносиоцу пријаве и то:

· назив и седиште, копију решења о упису правног лица у регистар привредних субјеката, копију решења о додељеном пореском 
идентификационом броју- ПИБ, име и презиме лица овлашћеног за заступање(директор), његов потпис и печат, доказ о уплати депозита;


Пријаве се достављају на адресу:

Општина Кладово
  Комисија за спровођење поступка јавног надметања
                                        19 320 Кладово, ул. Краља Александра 35

препорученом пошиљком или се лично предају на писарницу Општинске управе Кладово, у затвореној коверти на којој је јасно означено: ПРИЈАВА НА ОГЛАС – број огласа и НЕ ОТВАРАЈ.

Непотпуне и неблаговремен пријаве неће бити разматране.
V
 Корисник се обавезује да ће о свом трошку чувати предметне непокретности до одређивања крајњег корисника у складу са чланом 3. Уредбе о поступању са одређеним стварима у државној својини («Сл. Гласник РС», бр. 98/10 и 51/11) и да ће након раскида уговора исте вратити у стање које ће бити записнички констатовано приликом примопредаје.
VI

Корисник је дужан да непокретности из тачке 1. огласа користи и одржава као добар домаћин, а за предузимање послова који прелазе оквир редовног управљања и одржавања неопходна је сагласност Републике Србије - Републичке дирекције за имовину Републике Србије.

 
 У случају поступања супротно одредбама става 1. ове тачке, корисник  одговара за штету која настане, осим за случајну пропаст и оштећење.
VII
Јавно надметање ће се одржати дана 10.07.2017. године у сали Општинског већа општине  Кладово са почетком у 10,00 часова.
Учесници подносе  пријаве Комисији за спровођење поступка јавног надметања, са назнаком “за оглас”, најкасније три дана пре почетка јавног надметања, то јест закључно са 07.07.2017. године.

Учесник је дужан да уз пријаву на оглас достави и доказ о уплаћеном депозиту.

VIII

Поступак јавног надметања ће се спровести комисијски.
 По окончању поступка јавног надметања, Комисија из става 1. ове тачке ће у року од 8 (осам) дана сачинити предлог за доношење одговарајућег решења, након чега ће Општинско веће Општине Кладово донети решење о давању на привремено коришћење, чување и одржавање непокретности из тачке 1. овог огласа.
Број: 464-70/2014-III-01
У Кладову 08.06.2017. године
ОПШТИНСКО ВЕЋЕ ОПШТИНЕ КЛАДОВО

                                                                                                          ПРЕДСЕДНИК

                                                                                                       Радисав Чучулановић
